**Swydd Ddisgrifiad: Swyddog Datblygu a Chyfathrebu**

**Menter Iaith Fflint a Wrecsam**

Prif Gyfrifoldebau:-

* Gweithio gyda staff eraill Menter Iaith Fflint a Wrecsam i drefnu gweithgareddau blaengar a phoblogaidd sydd yn defnyddio’r Gymraeg fel cyfrwng cyfathrebu naturiol a hwyliog;
* Sefydlu a chynorthwyo Pwyllgorau Ardal mewn ardaloedd ieithyddol penodol;
* Cynorthwyo’r Swyddog Busnes i reoli gwariant cyllideb weithgareddau’r Fenter;
* Paratoi ceisiadau am nawdd ar gyfer datblygu a chyllido prosiectau a gweithgareddau;
* Creu a pharatoi deunyddiau marchnata a datblygu ymgyrchoedd marchnata penodol fel bo’r angen a chynorthwyo wrth ddiweddaru a gweithredu cynllun marchnata’r Fenter;
* Cynorthwyo’r Fenter i wneud y gorau o’r cyfleoedd sydd gan farchnata electronig i’w gynnig gan arwain ar ddefnyddio safleoedd cymdeithasol trydar, facebook ac ati a monitro defnydd o’r dulliau hynny;
* Trefnu ymgyrchoedd marchnata o gwmpas digwyddiadau neu wyliau arbennig e.e. Gŵyl Santes Dwynwen, Gŵyl Ddewi, Dydd Miwsig Cymru;
* Sicrhau bod gwefan y Fenter yn addas fel arf marchnata.
* Trafod syniadau a chyfleoedd marchnata gyda’r staff eraill a’u cynorthwyo i gynllunio ac ysgrifennu deunydd a threfnu gwaith dylunio y Fenter.
* Cynorthwyo i godi proffil y Fenter yn y wasg leol a chenedlaethol
* Mynychu cyfarfodydd ar ran y Prif Swyddog pan fo angen.

**Telerau’r Swydd**

**Cyflog**: £18,070- £20,253 (yn ddibynnol ar brofiad a sgiliau).

Telir pensiwn hyd at 6% i mewn i gynllun pensiwn y Fenter.

**Costau Teithio**: Telir costau teithio o 45c y filltir.

**Oriau Gwaith**: 37 awr yr wythnos. Bydd disgwyl i’r sawl a benodir weithio rhai oriau anghymdeithasol yn unol â galwadau gwaith ar adegau. Cynigir amser yn lle hynny *(TOIL)* drwy gytundeb â’r Prif Swyddog.

**Gwyliau**: 24 diwrnod y flwyddyn pro rata. Nid yw hyn yn cynnwys gwyliau banc.

**Hyd y Contract**: Cyfnod penodol hyd at 31ain Mawrth 2018 yn amodol ar adolygiad perfformiad boddhaol ar ôl tri mis. Mae posibilrwydd o

barhad yn ddibynnol ar gyllid digonol.

**Strwythur Rheoli:** Byddwch yn gweithio o dan gyfarwyddyd Prif Swyddog Menter Iaith Fflint a Wrecsam. Byddwch yn atebol i Fwrdd Cyfarwyddwyr Menter Iaith Fflint a Wrecsam.

**Rhybudd Terfynu Swydd:** 1 mis

**Lleoliad:** Corlan, Uned 3, Parc Busnes yr Wyddgrug, yr Wyddgrug, CH7 1XP